उल्लेखनीय ऐ जे अदालत ने कल दौनें पक्खें दी दलीलां सुनने दे परैंत अपना फैसला सुरक्षत रक्खी लैता हा। ‘मुन्नाभाई’ दे पास्सेआ मामले दी पैरवी करदे होई वरिश्ठ अधिवक्ता हरीश साल्वे ने दलील दित्ती ही जे मुम्बई दी खास टाडा अदालत ने मुम्बई बम्ब कांड दे सिलसिले च उंदे मुवक्किल गी क्लिनचिट प्रदान करी दित्ती ऐ। उंदे मुवक्किल गी शस्त्र कनून दे तैह्‌त गै सजा प्रदान कीती गेई ऐ। ऐसी स्थिति च संजय दत्त गी चुनांऽ लड़ने दी अनुमति देने च कोई दिक्कत नेईं होनी चाहिदी।